MC ควักเงิน 11.25 ลบ.ซื้อหุ้น “แมคมิลเลี่ยน” 45% เสริมศักยภาพบริหารจัดการคลังสินค้า
MC ควักเงิน 11.25 ลบ.ซื้อหุ้น “แมคมิลเลี่ยน” 45% เสริมศักยภาพบริหารจัดการคลังสินค้า
2 ต.ค. 2561

บริษัท แม็คกรุ๊ป จำกัด ผมหาชน) หรือ MC เปิดเผยว่า บริษัท ลุค บาลานซ์ จำกัด ซึ่งเป็นบริษัทย่อยที่แม็คกรุ๊ปถือหุ้น 99.9% อยู่ระหว่างการเข้าลงทุนในบริษัท แมคมิลเลี่ยน (ประเทศไทย) จำกัด (แมคมิลเลี่ยน) ซึ่งเป็นบริษัทที่ดำเนินกิจการการให้บริการการจัดการคลังสินค้าแบบครบวงจรสำหรับธุรกิจออนไลน์และอื่น ๆ โดยลุค บาลานซ์ จะเข้าลงทุน 45% คิดเป็นมูลค่า 11.25 ล้านบาท โดยเป็นการซื้อหุ้นจากนาย Thomas Foo Choong How ซึ่งเป็นผู้ถือหุ้นปัจจุบันของแมคมิลเลี่ยน
สำหรับผลประโยชน์ที่ได้จากการลงทุนครั้งนี้ จะช่วยเพิ่มประสิทธิภาพและศักยภาพในการบริหารและจัดการคลังสินค้าเพื่อรองรับการเติบโตของธุรกิจ E-commerce และโอกาสในการต่อยอดธุรกิจค้าปลีก ตามวิสัยทัศน์และกลยุทธ์ของแม็คกรุ๊ปและบริษัทในกลุ่ม
ทั้งนี้ ผู้ซื้อและผู้ขายได้ลงนามในสัญญาผู้ถือหุ้นเมื่อวานนี้ (1 ต.ค.) และคาดการณ์ว่าจะดำเนินการแล้วเสร็จภายในเดือน ต.ค.61 โดยแมคมิลเลี่ยน มีทุนจดทะเบียน 5 ล้านบาท ซึ่งภายหลังการเข้าลงทุนครั้งนี้แล้วจะทำให้กลุ่ม MC เข้าถือหุ้นในแมคมิลเลี่ยน 45%,นางสาวศิริวรรณ สกุญัจนศิริ ถือหุ้น 15% ,นายพันธุ์เทพ ฉัตรนะรัชต์ ถือหุ้น 40%